Scelionidae

Telenominae 
 Baeinae 
 Teleasinae 
 Scelioninae

Scelionidae er en delgruppe av vepsene og en familiegruppe blant stilkvepsene. Larvene lever som parasitter på andre leddyr, ofte på eggene.

 Utseende 
Kroppen varierer mellom de ulike artene fra kraftig og bred, til mer slank. Fargene er vanligvis mørke eller svarte. Men noen arter er gule eller brunlige. Kjønnene er ganske like og mellom 0,5 og 10 millimeter, vanligvis under 3 millimeter.

Mange av artene mangler vinger, de som har vinger har et redusert årenett. Antennenes første ledd (nær hodet) er ekstra langt og knebøyd, eller knekte, slik som hos maur. Siste antenneledd (ytterst) er større enn de andre og noe utvidet.  Antennene har omtrent sju ledd.

Larvene er korte og tykke, med en butt ende bak. Hodet er ofte litt skjult, inntrukket i brystet.

 Levevis 
Scelionidae finnes på en rekke lokaliteter.

Hunnen legger egg i eller på verten. Larven er radikalt forskjellige fra de voksne, både i levevis og i kroppsbygning. De lever som parasitter, særlig på egg av andre leddyr. De parasitterer ofte gresshopper, teger, sommerfugler, biller og knelere.

Scelionidae tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) vepsen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.

 Utbredelse 
Scelionidae finnes i hele verden, unntatt i Arktis og Antarktis. I Europa finnes 587 arter, hvorav tre er registrert fra Norge<ref>Fauna Europaea Web Service – www.faunaeur.org/statistics Statistikk-søk på Scelionidae i Norge Søkedato: 22. desember 2007'</ref> Familien blir nå gjerne slått sammen med Platygastridae Eric R. Eaton (2021) Wasps. The astonishing diversity of a misunderstood insect. 256 sider. Princeton University Press, Princeton/Oxford.

 Systematisk inndeling 
I eldre systematikkKieffer. 1926. var det fem delgrupper (underfamilier), men gruppen Platygastrinae er i nyere systematikk en egen familie, Platygastridae, og søstergruppe til Scelionidae.

 Vepser (Veps, humler og maur) (Hymenoptera) 
 delgruppe stilkvepser (Apocrita) 
 parasittvepser (Parasitica) (parafyletisk)
 overfamilie Platygastroidea 
 familie Scelionidae 
 delgruppe Telenominae 
 delgruppe Teleasinae 
 delgruppe Scelioninae

 Referanser 

 Kilder 
 Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
 Kieffer, J. J. 1926. Scelionidae. Das Tierreich. Vol. 48. Walter de Gruyter & Co., Berlin. 885 sider. pdf 
 Ottesen, P.S. (red.) 1993 Norske Insektfamilier og deres artsantall.'' NINA utredning 055, 40 sider. 
 Fauna Europaea Web Service (2004) Fauna Europaea version 1.1,  www.faunaeur.org – utbredelsesdatabase for europeiske dyr. 

 Eksterne lenker 

 Platygastroidea
 Norges veps, maur, humler og bier – foreløpig bare om maur. 
 Norsk Entomologisk forening – for deg som vil lære mer om insekter.

 Scelionidae
Kategori:Vepser